Az egyik út a génjeink megváltoztatásához, ha újakat hozunk létre,
amint azt Craig Venter elegánsan bemutatta.
Másik lehetőség, ha megváltoztatjuk életstílusunkat.
És megtanulhatjuk, milyen erőteljes és dinamikus lehet egy ilyen változás,
és hogy nem kell sokáig várni, hogy meglássuk az előnyeit.
Ha egészségesebben étkezel, kezeled a stresszt, többet mozogsz és szeretsz,
az agyad vérellátása javul és több oxigént kap.
Ráadásul, az agyad mérhetően megnő.
Dolgok, amiket pár évvel ezelőtt lehetetlennek tartottunk,
ma már mérhetőek lettek.
Erre Robin Williams jött rá
néhány évvel korábban mindannyiunknál.
Következzék pár dolog, amit megtehetsz,
hogy az agyad több agysejtet állítson elő.
Néhány a kedvenceim közül, mint a csoki és a tea, áfonya,
mérsékelt alkohol fogyasztás, stressz kezelés,
és a marihuánában található canabanoidok.
Én csak az üzenetet közvetítem.
(Nevetés)
Miről is beszéltünk?
(Nevetés)
És pár dolog, ami ronthat rajta,
amitől kevesebb agysejtünk lesz.
A szokásos dolgok, mint a telített zsírok és a cukor,
nikotin, ópiátok, kokain, túl sok alkohol és a krónikus stressz.
A bőröd vérellátása javul, ha megváltoztatod az életstílusod,
lassabban öregszel, a bőröd nem ráncosodik annyira.
A szíved vérellátása is javul.
Kimutattuk, hogy valóban vissza tudjuk fordítani a szívbetegségeket.
Hogy ezek az eldugult artériák, amiket bal oldalon fent látunk,
csupán egy év alatt mérhetően lettek egészségesebbek.
És ez a szív PET kép, ami bal oldalon alul látható,
kékkel mutatja azt, ahol nincs véráramlás.
Egy évvel később - narancssárga és fehér, maximális véráramlás.
Megmutattuk, hogy képesek lehetünk megállítani és visszafordítani a
korai prosztatarák folyamatát, valamint a mellrákot,
egyszerűen csak pár változtatással.
Azt tapasztaltuk, hogy az in vitro tumorok növekedése 70%ban
volt gátolt abban a csoportban, akik változtattak,
és csak 9%-ban a kontroll csoportban.
Ezek a különbségek kifejezetten jelentősek.
Még a szexuális szerveink is jobb vérellátásúak lesznek,
növelve ezzel a szexuális potenciát.
Az egyik leghatásosabb dohányzás elleni kampányt
az Egészségügyi Minisztérium készítette,
rámutatván, hogy az artériákat összehúzzó nikotin
okozhat szívrohamot vagy stroke-ot,
de okoz ezenfelül impotenciát is.
A dohányos férfiak fele impotens.
Ez mennyire szexi?
Készülünk kiadni egy tanulmányt --
amely szerint megváltoztatható a prosztatarákos férfiak génképe.
Ez egy ún. hőtérkép,
és a különböző színek a kép jobb oldalán, különböző gének.
Arra jutottunk, hogy több mint 500 gén előnyére változott,
ezzel aktivizálva a jó géneket, a betegség-megelőző géneket,
és kikapcsolva a betegség-támogató géneket.
Azt gondolom, hogy ezek a felfedezések nagyon erőteljesek,
számos embernek új reményt és új választást kínálnak.
És az olyan cégek, mint a Navigenix és a DNA Direct, a 23andMe,
akik feltérképezik genetikai profilunkat,
néhányunkat elgondolkoztatnak: "Atyám, most mit csináljak ezzel?"
Nos, génjeink nem a végzetünk, és ha változtatunk --
génjeink a hajlamainkat kódolják, de ha még nagyobbat változtatunk,
mint amekkorát amúgy változtatnánk,
valóban megváltoztathatjuk azt, ahogy a génjeink kifejezésre jutnak.
Köszönöm.
(Taps)